open-index/open-wikipedia-markdown huggingface dataset:
Lee Chung-yong

**Lee Chung-yong** (født 2. juli 1988) er en sørkoreansk fotballspiller som spiller for Ulsan Hyundai FC.

Lee anses som en av de beste unge sørkoreanske fotballspillerne sammen med blant annet hans tidligere medspiller på FC Seoul Ki Sung-yueng. Disse to spillerne har blitt kjent som «Ssang Yong (쌍용, 雙龍)» (dobbel drage) på grunn av spillernes raske utvikling og sentrale rolle på FC Seoul.

I januar 2009 ble Lee rangert som en av de femti fremvoksende stjernene innenfor fotball av The Times.

## Karriere
Lees fotballkarriere starter når han er 11 år gammel. Noen mener at han startet med fotball for sent, men hans store talent gjorde at han raskt utviklet seg og fikk tidlig et godt rykte i fotballmiljøet.

### FC Seoul
I 2003 begynte Anyang LG Cheetahs (nåværende FC Seoul) under trener Cho Kwang-rae å lete etter unge spillere en kunne utvikle videre. Lee ble oppdaget av en talentspeider og Cho deltok som tilskuer på en kamp der Lee spilte. Etter første omgang var Cho overbevist om at Lee hadde stort potensial, og bestemte seg for å tilby Lee en kontrakt. Lee sluttet på skolen og begynte som fotballspiller på FC Seoul. De neste årene spilte han flere kamper for laget, blant annet sammen med Ki Sung-yueng.

Laget fikk Şenol Güneş som ny manager i 2007. Güneş er i Sør-Korea kjent som treneren for det  som slo Sør-Korea ut av Fotball-VM i 2002. Han fant raskt ut at Ki og Lee hadde potensial og plasserte begge i sentrale posisjoner på førstelaget. Lee spilte 15 kamper første sesong og stod for tre mål.

Året etter spilte han 22 kamper, stod for fem mål og la opp til seks andre. Det var nå han og Ki fikk kjælenavnet «dobbel drage», på grunn av de to sitt unike samspill.

I 2009 fortsatte Lee prestasjonene, med hat-trick mot Chunnam Dragons på sesongens åpningskamp 7. mars, mens han 4. april skåret det avgjørende målet mot Seouls argeste rival, Suwon Samsung Bluewings.

### Bolton Wanderers
Senere i 2009 bekreftet FC Seoul Lees overgang til Bolton Wanderers og Premier League. 29. juli ble det bekreftet at han hadde fått arbeidstillatelse, og dermed var en overgang verd 2,2 millioner pund klar. Debutkampen gikk 15. august 2009 da han erstattet Gavin McCann mot Sunderland på Reebok Stadium. Lees første mål kom i en 2–1 kamp mot Birmingham City 26. september.

## Landslagskarriere
Lees første kamp for Sør-Koreas herrelandslag i fotball kom under en kvalifiseringskamp for VM i fotball 2010 mot Jordans herrelandslag i fotball den 31. mai 2008.

## Personlig
Lee og hans kjæreste gikk på samme ungdomsskole. Lee verken drikker eller røyker, og unngår også kaffe. Han studerer engelsk, og har siden han flyttet til England utviklet et nært vennskap med Park Ji-sung som spiller for rivalen Manchester United.

## Referanser


## Eksterne lenker
* 
* Bolton Wanderers Team Profiler 
* National Team Profil
Kantonporselen

**Kantonporselen** er en kategori kinesisk eksportporselen som var utbredt fra 1700-tallet til 1900-tallet. Porselenet ble tilvirket, glasert og brent i Jingdezhen, men dekorert med emalje i Kanton (Guangzhou) i Sør-Kina før det ble eksportert sjøveien. 

Kantonesisk famille rose fra 1800-tallet var gjerne dekorert med alternerende paneler med avbildninger av figurer, fugler, blomster og insekter, for det meste i rosa og grønt.

## Referanser
Caganer

En **caganer** () er en liten figur som man finner i Catalonia og i områder omkring med katalansk kultur, slik som i Andorra, men også i Spania, Portugal og Italia. *Caganer* er katalansk for «driter» og er utformet som en blid mann kledt i tradisjonell barretina, en topplue, som sitter på huk og bæsjer. Figuren forekommer særlig som skulptur i julekrybber i forbindelse med julefeiringen. I katalanske julekrybber dukket den først opp på slutten av 1600-tallet, men figuren ble først populær på 1800-tallet.  

## Referanser


## Eksterne lenker
* caganer.com
* Les chieurs – Pooping stars : A new series of collectible caganers
Arkitekturåret 1506

**Arkitekturåret 1506** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1506.

__TOC__

## Bygninger
* Byggingen av Peterskirken begynner.
* Byggingen av Tempietto, San Pietro in Montorio, Roma tegnet av Donato Bramante fortsetter.

## Hendelser

## Fødsler
*26. desember - Giovanni Francesco Testa, italiensk arkitekt og treskjærer (død 1590)

## Dødsfall
...
Malmøykalven

**Malmøykalven** er en øy rett vest for Malmøya i Oslo. Et smalt og grunt sund skiller de to øyene. 

Oslo kommune har vært eier av øya siden 1915, da den ble kjøpt for 53 000 kroner. Øya ble lenge brukt som sykehus for skrofuløse barn. På 1930-tallet forelå det planer om utbygging av et stort badeanlegg på Malmøykalven, med adkomst via en chaussé fra Mosseveien og en 15 meter høy bro mellom Ormøya og Malmøya. Dette ble det ikke noe av, og de åtte bygningene på øya brukes i dag av blant andre barnevernet.

Malmøykalven ble i 1979 fredet som naturminne. Dette ble utvidet i 2008, og øya inngår nå i sin helhet i Malmøya og Malmøykalven naturreservat. 

Malmøykalven er ellers kjent fra det omstridte dypvannsdeponiet rett vest for øya, der forurensede masser fra Bjørvika ble dumpet på 70 meters dyp og tildekket med sand.

## Referanser




## Eksterne lenker
* NIVA om dypvannsdeponi ved Malmøykalven
April Love

**«April Love»** er en amerikansk sang med melodi av Sammy Fain og tekst av Paul Francis Webster. Den ble skrevet som en temasang til filmen med samme navn med Pat Boone og Shirley Jones i hovedrollene og med Henry Levin som regissør. Boone fremførte sangen. «April Love» ble nominert til en 1958 Academy Award for Best Original Song.

I filmen forlater Pat Boones rollefigur Nick Conover Chicago etter å ha blitt dømt til betinget fengsel for å ha stjålet en bil. Mens han bor og arbeider på farmen i Kentucky hos sin onkel Jed Bruce og sin tante Henrietta, forelsker han seg i naboens datter, spilt av Shirley Jones.

På samme måte som Boone ble kritisert for å synge utvannede versjoner av rhythm and blues-sanger kan filmen ses på som en mildere versjon av James Deans *[[Rotløs ungdom]] (*Rebel Without a Cause*) eller [[Marlon Brando]]s *Vill ungdom* (*The Wild Ones'').

Boones versjon ble utgitt på singlen Dot 45-15660 

## Norsk versjon
Putte Rønneberg har skrevet en norsk tekst. På norsk bærer den tittelen «Velg April».

### Innspilling
* Anita Thallaug med Carsten Kloumans orkester. Utgitt på 78-platen His Master's Voice AL&nbsp;6065 og på singlen His Master's Voice 45-AL&nbsp;6065 i 1958.

## Listeplassering
Boones' versjon lå på toppen av Billboard Hot 100-listen i én uke i 1957

## Referanser
Ken-Dang

**Ken-Dang** var en musikkgruppe fra Bergen som ble startet på begynnelsen av 1980-tallet av gitarist Odd Harald «Beinet» Hundvin, bassist Ronald Jensen, tangentspiller/trombonist Morten Odéen som tidligere hadde spilt i gruppen Blåfugl, vokalist Kjersti Bergesen som tidligere hadde spilt i Ohms Marsj og Parkens Grøde, og trommeslager Terje H. Hanssen som hadde en fortid i forskjellige swing­jazz- og storband på 1970-tallet. Navnet Ken-Dang kommer fra ledetrommen i javanesisk gamelanmusikk.

Ken-Dang gjorde seg bemerket med et særegent lydbilde, som var en kombinasjon av eksotiske østlige rytme­mønstre og engelsk new wave. Musikken var også preget av tidsriktige synthesizere, og både publikum og kritikere likte hva de hørte. Bandet ga ut EP-en Ken-Dang i 1983. Låten «Hours And Days» fra albumet Monsters & Miracles fra 1984 ble en radiohit. Kjersti Bergesen sluttet i bandet i 1985 og ble i en kort periode erstattet av Ine Tømmerås frem til 1986. Bergesen fortsatte musikk-karrieren i bandet Secret Mission og deltok på Langsomt Mot Nords selvtitulerte debutalbum i 1985, før hun ble programleder i TV 2.

## Medlemmer
*Odd Harald «Beinet» Hundvin, gitar
*Kjersti Bergesen, vokal 
*Ronald Jensen, bassist
*Morten Odéen, keyboard, trombone
*Terje H. Hanssen, trommer
*Ine Tømmerås, vokal

## Diskografi
*1983 *Ken-Dang*, EP, 12, 5 spor – Strawberry Records
*1984 *[[Monsters & Miracles]]*, album – Strawberry Records

## Referanser


## Eksterne lenker
*
Stian Dahlen Brændsrød

**Stian Dahlen Brændsrød** (født 11. juni 1992) er en norsk midtbane/angrepsspiller som ble hentet opp fra juniornivået og til A-laget til Sandefjord Fotball i 2010-sesongen.

Han spilte én kamp i OBOS-ligaen i 2011.

## Referanser
(Love Is) The Tender Trap

**«(Love Is) The Tender Trap»** er en amerikansk populærmusikksang med melodi av Jimmy Van Heusen og tekst av Sammy Kahn.

Den ble skrevet til filmen *[[Ungkar i fellen]]* (*The Tender Trap*), hvor den ble introdusert av Debbie Reynolds og Frank Sinatra, som sang den hver for seg.

«(Love Is) The Tender Trap» ble nominert til en Academy Award for Best Original Song.

## Norsk versjon
Jan Bull har skrevet en norsk tekst. Den norske tittelen er «Som alltid i kjærlighet».

### Innspilling
* Erik Løchen med Carsten Kloumans orkester. Utgitt på 78-platen His Master's Voice AL&nbsp;6005 i 1956.

## Referanser
Arkitekturåret 1510

**Arkitekturåret 1510** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1510.

__TOC__

## Bygninger
* I Santo Domingo, Alcázar de Colón (Columbus sitt palass): 22-rom palass; hjemmet til Don Diego Columbus og hans familie 

thumb|Philibert Delorme
* Sheffield Manor fullføres rundt denne tiden.
* Byggingen av Peterskirken fortsetter.
* Byggingen av Tempietto, San Pietro in Montorio, Roma tegnet av Donato Bramante fortsetter.
* 1510→1527: Lund domkirke restaureres av Adam van Düren.

## Hendelser
* Kong Manuel I av Portugal lot gjenreise skipet i kirken til Tomarslottet av João de Castilho og Diogo de Arruda i noe som kalles manuelinsk gotikk (sein portugisisk gotikk), en blanding av gotisk og renessanse stiler.

## Fødsler
*Orazio Alfani, italiensk forfatter og arkitekt (død 1583)
*Baldassarre Lanci, italiensk ingeniør, arkitekt og oppfinner (død 1571)
* ca. 1512 – Philibert Delorme, fransk arkitekt (død 1570)

## Dødsfall
*Gian Giacomo Dolcebuono, sveitsisk billedhugger og arkitekt (født ca. 1445)
*Bartolomeo Bon il Giovane, italiensk arkitekt (født 1450)
Love Is a Many-Splendored Thing (sang)

**«Love Is a Many-Splendored Thing»** er en amerikansk populærmusikksang med melodi av Sammy Fain og tekst av Paul Francis Webster. Sangen ble først fremført i filmen *[[Skinnende dager]]* (*Love Is a Many-Splendored Thing*) fra 1955 og vant sin egen Best Original Song Academy Award. Fra 1967 til 1972 ble den brukt i vignetten til *Love Is a Many Splendored Thing*, såpeoperaen som var basert på filmen med samme navn.

Den bestselgende versjonen ble spilt inn på plate av The Four Aces og utgitt av Decca Records med katalognummer 29626. En annen versjon med Don Cornell ble spilt inn på plate omtrent på samme tid og utgitt av Coral Records med katalognummer 61467.

Sangen har også blitt fremført av Barry Manilow, Frank Sinatra, Ringo Starr (på albumet *[[Sentimental Journey]]*) og Andy Williams.

Sangtittelen ble referert til av AFI på albumet *Very Proud of Ya*.

## Norsk versjon
Jacob Hjelte har skrevet en norsk tekst med tittelen «Skinnende dager».

### Innspilling
* Gunnar Eide med Billy Hills orkester. Utgitt på 78-platen HMV AL&nbsp;6001 i 1956.

## I filmer
* *[[Cookie - Mafinaprisessen|Cookie - Mafiaprisessen]]* (*Cookie*)
* *[[Den helskrudde professoren II - Familien Krumps]]* (*The Nutty Professor II: The Klumps,* fremført av Jerry Vale)
* *[[Grease]]*
* *[[Howard Sterns edle deler]]* (*Private Parts*)
* *[[St. Trinians]]*

## På tv
En del av sangen ble fremført i TV-serien *[[Bones]]* av Eric Millegan, skuespilleren som portretterer Zack Addy, i episoden *Wannabe in the Weeds*.

Den ble også delvis fremført av Matt Bomer, skuespilleren som portretterer Neal Caffrey i TV-serien *White Collar* (episode 1x09: *Vital Signs*).

## Listeplasseringer
The Four Aces' versjon nådde førsteplassen både på Billboard- og Cash Box-listene i 1955.

## Referanser
Kristoffer Normann Hansen

**Kristoffer Normann Hansen** (født 1994) er en norsk fotballspiller.

Han har deltatt i flere U-landslags kamper for Norge, U-16 og U-17 landslag. Spiller høyre- og venstrekant, samt spiss (midtbane/angrep). Han ble hentet opp direkte fra Larvik Turn til A-lagstroppen til Sandefjord Fotball i august i 2010-sesongen. Han fikk sin debut for A-laget mot Mjøndalen den 31. juli 2011. Bare 16 år gammel kom Kri inn og var med på 6-0 seieren over de brunkledde. 

Kri ble utlånt til Fram Larvik høsten 2012. Tilbake i SF pådro han seg en lei skade, som han av alle ting, kom på klubbens skitur på Nesbyen den vinteren. Han kom våren 2013 sterkt tilbake og ble stadig bedre og bedre. Kri dro igjen på lån til andredivisjonsklubben Fram høsten 2013. 

2014 var året Vestfold-publikummet for alvor skulle bli kjent med teknikkeren fra Larvik. I sesongåpningen borte mot Ull/Kisa ble han sittende på benken, men i sesongens første hjemmekamp kom han inn 20 minutter før slutt som et friskt pust. Derfra så han seg aldri tilbake. Etter det gode innhoppet fikk han fortjent startplass i den neste kampen borte mot Alta. Der scoret han det første målet og fikk spille samtlige 90 minutter. 

29 kamper og 6 mål i 1.divisjon var fasiten ved sesongslutt i 2014. En fantastisk sesong, der viktige poeng ble sikret og reddet av spilleren med nummer 21 på ryggen. Prestasjonene hans ble også lagt merke til utenfor Vestfold og 20-åringen fikk igjen spille med flagget på brystet. I sin første kamp for Norge U21 scoret han et nydelig mål i 4-1 seieren over Irland. 

Kri har totalt spilt 67 kamper og scoret 9 mål for Sandefjord Fotball. I Tippeligaen 2015 spilte han 26 kamper og scoret 2 mål.

Etter en skuffende periode i Sarpsborg 08 med mangel på spilletid og tøff konkurranse om plassene tok han turen til Ullensaker/Kisa før 2018-sesongen. I Ull/Kisa har han levert to solide sesonger og den lettbeinte offensive poengspilleren står med 32 målpoeng på 51 seriekamper for Ullensaker/Kisa i OBOS-ligaen

## Referanser


## Eksterne lenker
*
Arkitekturåret 1601

**Arkitekturåret 1601** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1601.

__TOC__

## Bygninger
* 1601 – I Napoli (Italia) blir fontenen *[[La Fontana dell'Immacolatella]]* laget av hvit og grå marmor, blir bygget av Michelangelo Naccherino og Pietro Bernini: utsmykket med våpenskjold og ørner, og det sentrale våpenskjoldet blir holdt oppe av to engler.

* I Japan, Inuyama-slottet bygget i Aichi prefekturet (ombygget i 1620).

## Hendelser
Fasaden til den lille kirken Sant'Eligio degli Orefici som ble  tegnet av Rafael i 1516 raser ut og Flaminio Ponzio fikk i oppdrag å tegne en ny fasade.

## Fødsler

## Dødsfall
Arkitekturåret 1600

**Arkitekturåret 1600** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1600.
__NOTOC__

## Fødsler
*Giovanni Battista Orsi, italiensk arkitekt (død 1641)
*Simon de la Vallée, fransksvensk arkitekt (død 1642)
*Giovanni Battista Gisleni, italiensk arkitekt (død 1672)

## Dødsfall
*15. juli - Antonio Contin, sveitsisk billedhugger og arkitekt (født 1566)
*Rinaldo Bonanno, italiensk billedhugger og arkitekt (født 1545)
*Santi Gucci, italiensk billedhugger og arkitekt (født 1530)
*Bernardo Morando, italiensk arkitekt og militæringeniør (født ca. 1540)
Copa Sudamericana

**CONMEBOL Sudamericana**, også kjent som **Copa Sudamericana de Clubes** (portugisisk: **Taça Sul-Americana da Clubes**), er en fotballturnering for klubblag som arrangeres årlig i Sør-Amerika. De siste årene har også lag fra Mexico deltatt. Etter Copa Libertadores er turneringen er den mest prestisjefylte i Sør-Amerika. Den kan sammenlignes med Europaligaen i Europa.

## Finaleresultater

## Referanser


## Eksterne lenker
* 
* Copa Nissan Sudamericana på CONMEBOL.com Offisielt nettsted
Arkitekturåret 1602

**Arkitekturåret 1602** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1602.

__TOC__

## Bygninger
* Byggingen av broen Si-o-se pol i Isfahan i Iran fullføres.

## Hendelser
* 1602→1619 : Carlo Maderno er hovedarkitekt for Peterskirken i Roma. Planer for et kirkeskip og fasader mot Petersplassen blir lagt og realisert.

## Fødsler
*Martino Longhi d.y., italiensk arkitekt (høybarokk) (død 1660) 

## Dødsfall
* Giacomo della Porta, italiensk arkitekt (født ca. 1533)
Love and Marriage

**«Love and Marriage»** er en amerikansk sang med melodi av Jimmy Van Heusen og tekst av Sammy Cahn. Den ble publisert av Barton Music Corporation (ASCAP).

## Frank Sinatras versjoner
Den ble introdusert av Frank Sinatra i TV-oppsetningen av Thonton Wilders *Our Town*, som ble vist på *[[Producers' Showcase]]* i 1955. Sinatra spilte inn to versjoner av sangen på plate. Den første ble spilt inn for Capitol Records 15. august 1955 og ble en større listehit (En konkurrerende versjon med Dinah Shore oppnådde også popularitet).

Den andre versjonen ble spilt inn for Reprise Records 11. oktober 1965

Capitol Records-versjonen ble anvendt som temasang i den langlivete situasjonskomedien *[[Våre verste år]]* (*Married with children*), som ble vist i 1980- og 1990-årene.

Selv om begge versjonene ble arrangert av Nelson Riddle, er det mange ubetydelige, men merkbare ulikheter. For eksempel:

* I Capitol Records-versjonen er åpningsteksten: *«Love and marriage. Love and marriage. Go together like a horse and carriage»*. I Reprise Records-versjonen er åpningsteksten: *«Love and marruage. Love and marriage. They go together like a horse and carriage»*.
* Capitol Records-versjonen innbefatter en instrumentalbro som bygger opp et crescendo. Den ble spilt under rulleteksten på slutten av *Våre verste år*. Broen savnes i Reprise Records-versjonen.
* I Reprise Records-versjonen slutter Sinatra med å si (ikke synge): *«No, Sir»*. Slutten på Capitol Records-versjonen er instrumental – en fagott spiller de to siste notene en B natural og en B.

## Andre versjoner
* Signaturen Hello skrev en svensk tekst. Den svenske tittelen er «Tro och kärlek». Nordmannen Jens Mathisen, sång Simon Brehms orkester spilte den inn. Sangen ble utgitt på 78-platene Karusell K&nbsp;158 (i Sverige) og på Musica A&nbsp;6062 (i NOrge).  
* Peggy Lee spilte inn sangen 16. juli 1960. Den ble utgitt på LP-platen *Olé ala lee!* (Capitol F-1475)
* Sangen, med ordene «soup og sandwich», ble brukt i kringkastingsreklamer for Campbell Soup.

## Norsk versjon
Jan Bull har skrevet en norsk tekst. På norsk bærer den tittelen «Ta den ring».

### Innspilling
* Erik Løchen med Carsten Kloumans orkester. Utgitt på 78-platen His Master's Voice AL&nbsp;6005 i 1956. og på His Master's Voice 7MN&nbsp;1.

## Referanser
Petter Pilgaard

**Petter Andre Pilgaard** (født 1980) er en norsk programleder, finansrådgiver og reality-TV-deltaker som ble kjent da han i 2009 vant TV3s reality-TV-serie ''Paradise Hotel''. Året etter ble han reporter for samme program og programleder for radioprogrammet *Morgenshowet* på NRJ. Etter det var han programleder for TV-serien *[[Big Brother]]* på TV 2 Bliss (2011). I 2010 og 2012 var han forgrunnsfigur i dokudramaet *Petter elsker Mari* på TV2 Bliss. Han har videre hatt gjesteopptredener i flere talkshow og debattprogrammer samt underholdningsprogram som *[[Fangene på fortet]]*, *[[Lurt av Karlsen]]*, *[[4-stjerners middag halv åtte]]*, ''Farmen kjendis'' og *[[Trygdekontoret (TV-program)|Trygdekontoret]]*.

Pilgaard er oppvokst i Bærum og jobbet som finansrådgiver da han ble med i Paradise Hotel.

I 2014 var han med i VGTV-serien *Skal du ha juling?*, der han ble slått ut i kvartfinalen i boksing av Kaveh.

I 2017 ble han sammen med Vendela Kirsebom, og de lagde da en serie som heter *Vendela + Petter*. Han arbeidet også som konferansier og foredragsholder. I 2019 kunngjorde han at han var begynt som anleggsarbeider.

## Referanser


## Eksterne lenker
*
Kompleks vulkan

En **kompleks vulkan**, eller en **sammensatt vulkan**, er en vulkan med mer enn én struktur. De blir dannet på grunn av endringer i utbruddsmønsteret eller ved at det oppstår flere ventiler i et område. Stratovulkaner kan danne komplekse vulkaner fordi de kan overlappe hverandre fra eksplosive utbrudd, lavastrømmer, pyroklastiske strømmer og flere utbrudd etter hverandre, slik at det blir dannet flere topper og ventiler. Stratovulkaner kan også forme en stor kaldera som blir fylt igjen med mange små sinderkjegler og lavadomer, og det kan dannes krater på kanten av kalderaen. 

Selv om det er en forholdsvis uvanlig vulkantype er de spredt over hele verden og gjennom hele den geologiske historie. 

## Eksempler
*Rincón de la Vieja (Costa Rica)
*Mount Edziza (Britisk Columbia, Canada)
*Mount Meager (Britisk Columbia, Canada)
*Mount Silverthrone (Britisk Columbia, Canada) 
*Bennett Lake Caldera (Britisk Columbia/Yukon, Canada) 
*North Sister Field (Oregon, USA)
*South Sister (Oregon, USA)
*Valles Caldera (New Mexico, USA)
*Yellowstone Caldera (Wyoming, USA)
*Long Valley Caldera (California, USA)
*Pacaya (Guatemala)
*Pilas, Las (Nicaragua)
*Trois Pitons, Morne (Vestindia)
*Akita-Take-Yama (Honshū, Japan)
*Asama (Honshū, Japan)
*Mundua (New Britain, Papua Ny-Guinea)
*St. Andrew-sundet (Admiralitetsøyene, Papua Ny-Guinea)
*Asatsja (Kamtsjatkahalvøya, Russland)
*Groznyjgruppen (Kurilene, Russland)
*Banahaw (Luzon, Filippinene)
*Ischia (Italia)
*Homa (Kenya)
*Galeras (Colombia)
*McDonald Islands (Indiahavet, Australia)
*Suretamatal (Vanuatu)
*Three Kings (New Zealand)
*Whale Island (New Zealand)
*Kelimutu (Flores, Indonesia)

## Se også
*Stratovulkan
*Kaldera
Klikk.no

**Klikk.no** er et norsk nettsted som er eid av Story House Egmont, tidligere Egmont Publishing, og er Norges største redaksjonelle livsstilsnettsted. Klikk.no samarbeider med flere av Norges største ukeblader og magasiner, som Hjemmet, Norsk Ukeblad, Foreldre & Barn, Her og Nå, Vi Menn, Bonytt og Hytteliv – og andre magasiner fra Story House Egmont.

Klikk.nos redaksjonelle innhold støttes opp av flere forum, som Kvinneguiden.no, Doktoronline og Foreldreforum. Klikk.no har fra 2018 også innkludert Blogg.no, som siden ble startet av Rafiq Charania i 2005 har vært Norges største bloggportal.

I februar 2012 hadde nettstedet over  unike norske besøkende i uka. I oktober 2022 når Klikk.no tilhørende forum og blogg.no rundt 2 millioner unike brukere per uke.

Nettstedet statser på nytte- og forbrukerstoff innen emnene bolig, foreldre, mote, motor, teknologi, helse og mat, med fokus på oppskrifter, tester og slik-gjør-du-det stoff. 

Klikk.no har tidligere hatt et redaksjonelt samarbeid med Nettavisen, som også var eid av Egmont Publishing. I februar 2012 ble nettstedet Kvinneguiden.no innlemmet i klikk.no. 

Leder for Klikk.no er Gaute Tyssebotn Tidligere redaktører for klikk.no er Monica Lid og Jan Thoresen. 

## Referanser


## Eksterne lenker
* 
* Kvinneguiden forum
* Foreldreforum
* Blogg.no
Arkitekturåret 1598

**Arkitekturåret 1598** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1598.

__TOC__

## Bygninger

## Hendelser

## Fødsler
* 13. januar – François Mansart, fransk arkitekt (død 1666)
* 7. desember – Gian Lorenzo Bernini, italiensk kunstner og arkitekt (død 1680)
* Baldassarre Longhena, arkitekt fra Venezia (død 1682)

## Dødsfall
…
(The) Rock and Roll Waltz

**«(The) Rock and Roll Waltz»** er en amerikansk populærmusikksang med melodi av Shorty Allen og tekst av Roy Alfred. Den ble skrevet i 1955.

Sangen blir fortalt ut fra synspunktet til en tenåring som kommer tidlig hjem fra et stevnemøte og oppdager foreldrene som forsøker å danse til én av hennes rock and rollplater. Uten å ha en referanseramme forsøker paret å danse vals til musikken.

Innspillingen med Kay Starr ble utgitt av RCA Victor Records med katalognummer 47-6539

Den ble den første innspilligen av betydning for RCA Victor Records etter at hun forlot Capitol Records. Hun hadde et antall mindre listeplasseringer for RCA Victor Records i 1955, innbefattet «Good and Lonesome» og «Turn Right». Hun trodde det var en spøk da A&R-staben i RCA Victor Records hadde plukket ut «(The) Rock and Roll Waltz» til henne. Den var så annerledes fra det hun pleide å spille inn på plate. Selv om sangen ble en nummer én-hit og millionselger, og hun kom til å elske den i tidens løp, var den aldri en sang som folk bad henne om å synge på noen av hennes liveopptredener i den tiden den var populær.

Ann-Margret spilte inn sangen og ga den ut på albumet *[[The Vivacious One]]* i 1962. Sangen ble også gitt ut på b-siden av singelen *[[There'll Be Some Changes Made]]* senere samme år.

## Svensk versjon
Psevdonymet *Hello* har skrevet en svensk tekst. Den svenske tittelen er «Rock and roll-valsen».

### Innspilling
*Simon Brehm, sang, Simon Brehms orkester. Utgitt på singlen Karusell KFF&nbsp;KFF 159 i 1956.

## Norsk versjon
Arne Bendiksen har skrevet en norsk tekst.

### Innspillinger

## Referanser
Jan Thoresen (redaktør)

**Jan Thoresen** (født 1. desember 1972) er en norsk pressemann. Han var den første journalisten som ble ansatt i Aftenposten.no i 1996. Han har fra 2007 til 2014 vært redaktør for nettstedet klikk.no. og Digital Chefredaktør for Egmont Publishing i København. Høsten 2014 begynte han som digitalredaktør i Aller Media Norge. Ett år senere ble han administrerende direktør og ansvarlig redaktør for Scandinavia Online. 

Han er forfatter av boken Nettjournalistikk som utkom på Gyldendal Akademisk 9. desember 2014. Boken er på pensum ved IT Universitetet i København, Den kreative Høyskolen i Oslo, NLA Høgskolen i Kristiansand, Universitetet i Nord og Universitetet i Stavanger, Universitetet i Bergen  og Høyskolen i Volda. 

Thoresen jobbet fra 2000 til 2008 i ulike lederstillinger i Dagbladet.no, og var også med på starten av aftenposten.no fra 1996 til 2000. Han har også vært reporter i Østlendingen og redaktør i Balder Magasin. Thoresen er også daglig leder for Labrador CMS. 

Thoresen fikk IFRA XMA Cross Media Award i 2007 for byggingen av reisetips.no for Dagbladet på nett og papir.

## Referanser
Arkitekturåret 1599

**Arkitekturåret 1599** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1599.

__TOC__

## Bygninger
* I Padova (Italia), begynner renoveringen av *[[Palazzo del Capitanio Arch & Torre dell'Orologio]]* og klokketårnet (utvidet 1599-1605).
* Byggingen av broen Si-o-se pol i Isfahan i Iran påbegynnes.

thumb|200px|Borromini (anonymt ungdomsportrett)
* Byggingen av Mikaelskirken i München av Wolfgang Miller, Friedrich Sustris og Wendel Dietrich (påbegynt i 1583) etter modell av kirken Il Gesù av Giacomo Barozzi da Vignola i Roma fullføres.

## Hendelser

## Fødsler
* 25. september – Francesco Borromini, sveitsisk-italiensk arkitekt (død 1667)

## Dødsfall

## Referanser
Arkitekturåret 1597

**Arkitekturåret 1597** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1597.

__TOC__

## Bygninger
* Byggingen av *[[Hardwick Hall]]* i Derbyshire av Robert Smythson fullføres. Hardwick Hall er bygget i kvintessensen av elisabethansk stil.
thumb|250px|Hardwick Hall, bygget 1590&ndash;1597

## Hendelser

## Fødsler

## Dødsfall
*Antonio da Ponte, sveitsiskfødt venetiansk arkitekt og ingeniør (født 1512)
Varna oblast

**Varna oblast** (kyrillisk: Област Варна) er en forvaltningsenhet øst i Bulgaria. Byen Varna som ligger til Svartehavet er den største i oblasten. 
 
## Geografi
Oblasten er 3 820 km² stort og har Svartehavet som sin østlige grense. I sør grenser oblasten til Burgas oblast, i vest til Sjumen oblast og i nord til Dobritsj oblast. 

Varna oblast omfatter deler av den bakkete donausletten, For-Balkan, østre del av Balkanfjellene, Varna-Devniadalen og Kamtsjijadalen. Øvrige elver er Provadija og Batova. Svartehavskysten er bakkete og grønn, for det meste med klipper og nes, samt flere langstrakte og brede sandstrender i tillegg til mange små. 

Landbruksområder dekker 60 % av oblastens areal, vesentlig i nord og vest. Skoger dekker 28,1 % for det meste i sør og inneholder de eldste eikeskogene i landet. Ca. 6,8 % av arealet er bebygd.

## Befolkning
Varna oblast har 500 428 innbyggere (2009), hvorav 71 % bor i Varna og totalt 81 % i urbane områder. Befolkningstettheten er 130 per km², mens det nasjonale gjennomsnittet er 70. Arbeidsledigheten var i 2005 7,35 % som er lavere enn landsgjennomsnittet. 

Befolkningen er med sammensatt av bulgarere (85,1 %), sigøynere (3,4 %), armenere (0,6 %), russere (0,3 %, (herunder lippovanere i landsbyen Kazasjko)), og i tillegg mindre grupper av ukrainere, jøder, grekere, krimtatarer, tsjerkessere, indere, arabere, afrikanere og andre immigranter. I landsbyer som Asakovo, Suvorovo og Valtsjidol har det historisk bodd gagauzere, som imidlertid nå definerer seg som bulgarere.

Religiøs tilknytning inkluderer ortodokse kristne (83 %), muslimer (9,75 %), og mindre grupper av protestanter, romersk-katolske, jøder og buddister.

## Administrativ inndeling
Oblasten er inndelt i 12 kommuner: Aksakovo, Avren, Beloslav, Biala, Dalgopol, Devnia, Dolni Tsjiflik, Provadija, Suvorovo, Vatsjidol, Varna og Vetrino.

## Byer

## Økonomi
Oblasten er nest størst etter Sofia med hensyn til utenlandske investeringer; andel bruttonasjonalprodukt per innbygger er likevel høyere og arbeidsledigheten lavest i landet. Inntekten pr innbygger er den femte høyeste i landet (2007). Økonomien er serviceorientert og omfatter mer enn 30 % av landets turistinntekter.

Varna oblast har viktige trafikknutepunkter i havnen i Varna ved Svartehavet, Varna lufthavn, Varna jernbane- og fergeterminal og flere jernbanelinjer. Gjennom oblasten går motorveier og byen Varna er den østligste punkt på den pan-europeiske transporkorridor nr 8.

## Eksterne lenker
* Varna oblasts offisielle hjemmeside
* Guide Bulgaria om Varna oblast
Jemenittisk rial

**Jemenittisk rial** eller **rijal** er valutaen i Jemen. Rial deles opp i 100 fils, men det har ikke vært utstedt fils siden Sør-Jemen og Jemen ble slått sammen i 1990. Myntrekken er 1, 5, 10 og 20 rial, sedler utstedes som 50, 100, 200, 250, 500 og 1000 rial.

## Eksterne lenker
* Jemens sentralbanks hjemmeside
Arkitekturåret 1596

**Arkitekturåret 1596** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1596.

__TOC__
## Bygninger
* Fasaden i kirken Santa Susanna i Roma av Carlo Maderno fullføres. Det er ansett som den første manifestasjonen av barokken.

## Hendelser

## Fødsler
* 2. februar – Jacob van Campen, nederlandsk arkitekt og kunstner (født 1657)
* 1. november – Pietro da Cortona, italiensk arkitekt (død 1669)
*Thomas de Keyser, nederlandsk arkitekt og maler (død 1667)

## Dødsfall
*22. desember - Rocco Guerrini, italiensk militær og arkitekt (død 1525)
*Girolamo Pico Fonticulano, italiensk arkitekt og matematiker (død 1541)
*Giovanni Battista Cairati, italiensk arkitekt (ukjent fødselsår)
*Bernardino Contin, sveitsisk billedhugger og arkitekt (død 1530)
*Simone Genga, italiensk arkitekt (død 1530)
*Daniel Heintz den eldre, sveitsisk arkitekt og billedhugger (død 1530/1535)
*Taddeo Landini, italiensk billedhugger og arkitekt (død ca. 1561)
*Pellegrino Tibaldi, italiensk arkitekt og maler (død 1527)
*Giuseppe Valeriano, italiensk maler, arkitekt og jesuitt (død 1526)
*Dario Varotari den eldre, italiensk maler og arkitekt (død 1539)


Fil:Jacob_van_Campen_-_Afbeeldingen_Stadhuis_Amsterdam.png|Jacob van Campen(1596-1657)


## Referanser
Toppscorerliste for Toppserien 2010

Denne listen viser alle målscorere i Toppserien 2010. Listen deler inn først etter mål og deretter alfabetisk etter klubb, så etternavn. Spillere som har byttet klubb får den klubben de spilte for senest først, og deretter klubben(e) de spilte i før. Målene for den tidligere klubben kommer i parentes etter klubbnavnet. I de tilfeller der spiller ikke har scoret noen mål for sin tidligere klubb, blir denne ikke oppgitt. Selvmål er ikke oppgitt på person men summert til slutt.
Universitetet i Coimbra

**Universitetet i Coimbra** (portugisisk: *Universidade de Coimbra*) er et ledende portugisisk universitet i Coimbra. Universitetet tilhører  Coimbragruppen. Det ble grunnlagt i 1290 i Lisboa av kong Dionysius I av Portugal, og ble flyttet i 1308 til Coimbra. Det er Portugals eldste universitet og samtidig ett av de eldste i Europa. Universitetet er organisert i åtte fakulteter med totalt omkring 20&nbsp;000 studenter og 1660 lærere. 

Universitetet ble oppført på UNESCOs verdensarvliste i 2013.

## Se også
* Associação Académica de Coimbra – OAF

## Referanser


## Eksterne lenker
* Universitetet i Coimbra – hjemmeside på engelsk
Liste over Bulgarias presidenter

**Liste over Bulgarias presidenter** dekker alle Bulgarias statsoverhoder siden monarkiet ble avskaffet i 1946. 

Siden 1991 har statsoverhodets tittel formelt vært president. I kommunisttiden varierte derimot den formelle tittelen noe, selv om vervet i dagligtalen også da ble omtalt som «president».

## Formenn for det provisoriske presidium

## Formenn for nasjonalforsamlingens presidium

## Formenn for statsrådet

## Presidenter

## Eksterne lenker
* 
*  Liste over Bulgarias statsoverhoder
Prosjekt barneran

**Prosjekt barneran** var ment å håndtere et økende problem med barneran i Oslo, særlig i området rundt Majorstua, og ble igangsatt av Byrådet i Oslo og gjennomført i 2003/2006. Prosjektet ble ledet av etterretningssjef Geir Ellefsen på Majorstua politistasjon. Det var 101 barneranerne registrert i prosjektet.

I 2003 ble 79 barneran begått i Oslo, mot 137 i 2002. Felles er at ranerne var under 18 år.

Politiet hadde fra 2002 til 2004 registrert 123 forskjellige barneranere. Av åtte registrerte jenter deltok seks i ett og samme ran, og 115 gutter, hvorav 95 av 115 var fremmedkulturelle.

I 2004 var oppklaringsprosenten på 87,5 prosent ved barneran.

På Jordal skole var tidligere barneranere sentrale i et narkotikanettverk som etablerte seg, og skolen hadde ikke fått beskjed om at de hadde barneranere som elever. Barn som tidligere hadde ranet solgte nå narkotika til medelever. Ifølge daværende assisterende rektor, Rune Ek, hadde 60 elever brukt og kjøpt narkotika på skolen. Ved siden av hasj ble også noe rohypnol og kokain omsatt. Ek kunne opplyse at klassen barneranerne gikk i hadde problemer med skulking, tyveri, trusler, vold og narkotikaomsetning.

## Referanser


## Eksterne lenker
* Prosjekt barneran – Sammen lager vi et trygt Oslo
Hjalmar Kielland

**Hjalmar Kielland** (1932–2023) var en norsk redaktør og eier av lokalavisen *[[Akers Avis Groruddalen]]*. Slektsnavnet kommer fra Eigersund.

Kielland arbeidet i avisen *[[Vårt Land]]*, og søkte nye utfordringer. Han ble da redaksjonssekretær i et fagblad for byggeindustrien og oslokorrespondent for avisen *[[Dagen]]* i Bergen fra 1953. Han startet samtidig eget pressebyrå. I 1958 tok han og kollega Jørgen Bjørnsen over den nedlagte velavisen *Akers Vel*.  

På denne tiden bygde Olav Selvaag Veitvetbyen med  boliger og Nord-Europas største og mest allsidige handelssenter, med butikker, musikkskole, ungdomsklubb, samlingssal og kirke. Velavisen fikk dermed grunnlag for å bli en lokalavis. *Akers Vel* ble da til *Akers avis*

16. september 1960 lanserte Kielland begrepet Groruddalen, og tilførte *Groruddalen Budstikke* som undertittel på avisen.

Kielland og hans kone Margit mottok i 2007 Landslaget for lokalavisers hederspris for sitt mangeårige arbeid for *Akers Avis Groruddalen* og lokalmiljøet i Groruddalen. I 2008 mottok Kielland St. Hallvard-medaljen for sitt arbeid i Groruddalen gjennom avisen.

## Referanser


## Eksterne lenker
* groruddalen.no Kiellands avis
Ricki Herbert

**Richard Lloyd Herbert** (født 10. april 1961) er en newzealandsk fotballtrener og tidligere spiller. Han er nå trener for både  og Wellington Phoenix. 

Som spiller spilte han for klubber i både New Zealand og Australia. Han spilte og to år i Wolverhampton Wanderers på midten av 1980-tallet. Mellom 1980 og 1989 spilte han 61 landskamper og scora syv mål. Han var med å spille i fotball-VM 1982.

Han har vært landslagssjef for New Zealand siden 2005. I 2008 vant New Zealand Oseaniamesterskapet i fotball, og det gjorde også at de var med i Confederations Cup 2009, hvor de røk ut i gruppespillet. New Zealand kvalifiserte seg til fotball-VM 2010.

I dronningens nyttårsliste for 2011 ble Herbert utnevnt til følgesvenn av New Zealands fortjenstorden for sin innsats for fotballidretten.

## Referanser


## Eksterne lenker
*
Arkitekturåret 1595

**Arkitekturåret 1595** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1595.

__TOC__

## Bygninger

## Hendelser

## Fødsler

## Dødsfall
* Antonio da Ponte, arkitekt og ingeniør fra Venezia (født 1512)
Bob Bradley

**Bob Bradley** (født 1958) er en amerikansk fotballtrener og tidligere fotballspiller.

Han var landslagssjef for  fra 2006 til 2011. Fra 2011 til 2013 var han trener for . 

## Karriere
Bradley spilte ikke profesjonell fotball, men spilte for forskjellige college-lag. Han ble trener i 1981, 22 år gammel, da han ble trener for Ohio University. Han har også vært innom University of Viginia (assistent) og som trener fra 1984 til 1995 i Princeton University. Han har vært trener for USA U23-lag, i tillegg til å ha vært trener for Chicago Fire, MetroStars, CD Chivas USA. Bradley har også vært assistenttrener i flere klubber.

I 2006 fikk han jobben som amerikansk landslagssjef midlertidig. Førstevalget til fotballforbundet var Jürgen Klinsmann, men forhandlingene med tyskeren førte ikke til enighet. Bradley ble av mange sett på som andrevalget. Men han begynte bra og fotballforbundet var raske med å ansette ham 15. mai 2007. Under Bradleys ledelse har USA vunnet én finale og tapt to; i Gold Cup 2007 slo de  2&ndash;1 og i 2009 tapte de 0&ndash;5 mot samme motstander, men USA stilte med et veldig redusert mannskap. I Confederations Cup 2009 gikk laget helt til finalen. De var det første laget som slo verdenseneren  på over 30 kamper, ved å vinne 2&ndash;0. I finalen mot  hadde de ledelsen 2&ndash;0, men Brasil snudde kampen i andre omgang og vant 3&ndash;2.

Den 10. oktober 2009 ble Bradleys USA klare for fotball-VM 2010, deres femte VM på rad.

Den 2. januar 2014 signerte han en toårskontrakt med . Etter to år i Stabæk så meldte han overgang til Ligue 2-klubben  .

Den 10. september 2023 ble han ansatt som ny hovedtrener for .

## Referanser


## Eksterne lenker
* 
* 
*
Norodom av Kambodsja

**Norodom** (khmer:|ព្រះបាទនរោត្តម) (1834–1904) hersket som konge av Kambodsja i årene 1860-–1904. Han var eldste sønn av kong Ang Duong og halvbror av prins Si Votha og kong Sisowath. Norodom blir regnet som den første moderne konge av Kambodsja. Han blir også tilkjent æren for å ha reddet Kambodsja fra å forsvinne helt. I 1863 inviterte han Frankrike til å gjøre Kambodsja til sitt protektorat for å hindre de to mektige naboene, Vietnam og Thailand, fra å dele og annektere Kambodsja. Mange kambodsjanere mente at dette var strålende handlet og at hans skarpsindighet reddet Kambodsja fra å gå inn i historiebøkene som en tidligere stat.

## Referanser
Bulgarias kommunistparti

**Bulgarias kommunistiske parti** (**BKP**, bulgarsk: Българска комунистическа партия, *Balgarska komunistitsjeska partija*) var det statsbærende partiet i Folkerepublikken Bulgaria. Etter kommunismens fall ble partiet omdannet til Det bulgarske sosialistpartiet.

BKPs sterke mann var Todor Zjivkov, som var første- og generalsekretær fra 1954 til 1989 samt landets statsminister 1962–1971 og statsoverhode 1971–1989.

## Ledere

## Referanser


## Eksterne lenker
*
Ånd over ånder, kom ned fra det høye

**«Ånd over ånder, kom ned fra det høye»** er en pinsesalme skrevet av Johan Nordahl Brun. Den kom ut i samlingen *Evangeliske Sange* i 1786, mens han var sokneprest i Korskirken i Bergen. Salmen har tre vers og kan synges på samme melodi som *[[Jesus, din søte forening å smake]]*. Den står på nr. 217 i Norsk Salmebok.

Salmen ble oversatt til nynorsk av Bernt Støylen med tittelen «Heilage Ande, kom ned ifrå høgdi» og tatt med i hans *Salmar og aandelege Songar* som kom ut i Bergen i 1920. Denne versjonen kom med i Nynorsk salmebok i 1925.

I Den Danske Salmebog står den på nr. 299.

## Utgivelser
Salmen ble tatt med i en rekke utgivelser. Paul Emil Rynning nevner disse i *[[Norsk salmeleksikon]]*:
*J. Johnsen: *Christelig Psalmebog – en Samling af gamle   opbyggelige Sange til Brug ved Huusandagt*, Christiania 1846
*Gustav Adolph Lammers: *80 ældre og nyere Psalmer for de forskjellige Kirkeaarets Tider, især Høitiderne – samlede og udgivne som Tillæg til den «evangelisk christelige» Psalmebog*,  Skien 1849
*Wilhelm Andreas Wexels: *Psalmebog, samlet og ordnet, samt med et Tillæg af Betragtninger og Bønner ledsaget*. 1849
*Andreas Hauge: *100 Missions-Psalmer – med et Tillæg, indeholdende   endeel Psalmevers til Brug ved Bibellæsninger og andre Andagts-Forsamlinger* Stavanger 1852
*Gustav Adolph Lammers: *Christelig Psalmebog* Skien 1852
*Magnus Brostrup Landstad: *Kirke-Salmebog – et Udkast / af M.B. Landstad ;   udgivet ved offentlig Foranstaltning.* – Kristiania 1861
*Stefan Due: *Harpen. en Psalmebog* 1863
*M. B. Landstad: *Kirkesalmebog – efter offentlig foranstaltning samlet   og udarbejdet ved M.B. Landstad*. – Kristiania 1870
*Andreas Hauge: *Psalmebog for Kirke og Hus*. Kristiania 1876

## Kilder
*Paul Emil Rynning: *[[Norsk salmeleksikon]]*, Det Norske Samlaget, Oslo 1967, side 13
Studentorganisasjonen i Bodø

**Studentorganisasjonen i Bodø** (SOB) er en interesseorganisasjon for studentene ved Nord universitets hovedcampus Bodø. Organisasjonen ble dannet 19. april 1994. Tidligere var organisasjonen det øverste organet for studentene ved daværende Høgskolen i Bodø og senere Universitetet i Nordland.      

Den demokratiske forankringen skjer gjennom et studentting som besluttende organ mellom årsmøtene. Studenttinget består av valgte delegater fra hver studentforening sine allmøter. Representasjonen fra foreningene avgjøres av antall medlemmer ved studentforeningenes fakultet. Studenttingets sammensetning blir utregnet fra de offisielle tall som foreligger fra institusjonen.  

SOB skal ivareta studentenes interesser faglig og sosialt samt se til at deres rettigheter som studenter blir tilfredsstillende ivaretatt.  Studenttinget skal aktivt bidra til utviklingen av studentvelferden i ved Nord universitet. SOB er et partipolitisk uavhengig organ. SOB skal være høringsorgan for saker som er av betydning for alle studentene, eller berører studenter på tvers av fakulteter, og kan fatte vedtak for alle studentene de representerer.    

Styret er ansvarlig for de daglige gjøremål innenfor Studentorganisasjonens ansvarsområde og skal følge opp vedtak gjort i Studenttinget.

## Studentforeninger

### Helgeland/Rana
Studentorganisasjonen Helgeland, tidligere Rana studentforening, er en forening som ligger under Studentorganisasjonen i Bodø (SOB). Organisasjonen holder til på Campus Helgeland, Mo i Rana. Studentorganisasjonen jobber for studentvelferden og er studentenes ansikt utad på Campus Helgeland. Den arrangerer sosiale sammenkomster og legger fokus på studentpolitiske saker.

Ledere:
* 2013/2014 var Julian Froholt.
*
* 2018-2020 var Andreas Grøtte
* 2020/2021 var Lars Skulstad Dale
* 2021/2022 var David Aleksander Bjørsvik
* 2022/2023 er Anna Viktoria Bjørsvik

## Undergrupper
Studenttinget har flere undergrupper som kan få støtte til sine formål og aktiviteter. Undergruppene er organiserte studentgrupper som eies av SOB.

## Studentleder
Styreleder i Studentorganisasjonen kalles studentleder. Valg gjennomføres hvert år i april, og styreleders funksjonsperiode starter 1. juli samme år. Frem til 01.01.2015 ble leder og nestledervalgene gjort gjennom urnevalg. 

### Nåværende og tidligere studentledere

## Referanser


## Eksterne lenker
* Studentorganisasjonen i Bodø
Yeom Ki-hun

**Yeom Ki-hun** (født 30. mars 1983 i Haenam i Sør-Jeolla) er en sørkoreansk fotballspiller som spiller for Suwon Samsung Bluewings i K-League, den øverste fotballdivisjonen i Sør-Korea. Han spiller som angriper.

## Eksterne lenker
* 
* K-League Profil
* National Team Profil
* Club & Country Statistikk
Reinaldo Rueda

**Reinaldo Rueda Rivera** (født 16. april 1957 i Cali) er en colombiansk fotballtrener. Han er (i 2022) trener for Colombias landslag. Tidligere har han vært trener for  , , Chile og Flamengo og  en rekke av Colombias landslag: U-17, U-20, U-21, U-23 og en tidligere periode som sjef for A-landslaget. Han var trener for Colombias U-20-lag som ble nummer tre i VM for U-20-lag i 2003. Samme år var han også trener for U-17-laget som ble nummer fire i VM. Han førte Honduras til fotball-VM 2010 og Ecuador til VM 2014.

## Referanser


## Eksterne lenker
*
Lee Keun-ho

**Lee Keun-ho** (født 11. april 1985 i Incheon) er en sørkoreansk fotballspiller som spiller for Ulsan Hyundai FC. Han spiller som angriper.

Han fikk sitt gjennombrudd i K-League, både i 2007 og 2008 ble han toppskårer blant de koreanske spillerne i ligaen, eller nr. 7 og 5 samlet sett.

Lee debuterte landslaget 29. juni 2007 som innbytter i en vennskapskamp mot .

## Referanser


## Eksterne lenker
* 
* イ･グノ  ジュビロ磐田 Jubilo IWATA
* National Team Profil
Rabah Saâdane

**Rabah Saâdane** (født 1946) er en algerisk fotballtrener og tidligere spiller. Han er nå inne i sin femte periode som landslagssjef for .

Han var med i trenerteamet til Algerie under fotball-VM 1982 og han var trener for dem under fotball-VM 1986. Algerie er også kvalifisert for fotball-VM 2010.

## Eksterne lenker
* 
*
Svein Lorentzen (pedagog)

**Svein Lorentzen** (født 1945) er en norsk pedagog og utdanningshistoriker. Han er professor emeritus fagdidaktikk ved NTNU.

Han forsvarte dr. philos.-graden i 1986 på en avhandling om *Ungdomsskolens samfunnsfag i historisk og komparativt perspektiv*. Han ble utnevnt professor i fagdidaktikk i 1991. Han var leder for NTNUs program for lærerutdanning fra 1996 til 2001 og var medlem av rektors ledergruppe samme periode. Han var styremedlem ved NTNU fra 2005 til 2009 og medlem av flere programstyrer i Norges forskningsråd.  

I 2005 utga han boka *Ja, vi elsker. Skolebøkene som nasjonsbyggere 1814–2000*. Den analyserte hvordan skolens lærebøker har vært med på å forme nordmenns nasjonale selvbilde siste 200 år, og utviklingen fra lærebøkene som redskap til å innprente nasjonale holdninger, til et mer reflekterende syn på nasjonal identitet siste tiår.  

## Bibliografi

* *Ja, vi elsker. Skolebøkene som nasjonsbyggere 1814–2000* 2005 ISBN 9788279351825
* *Skolen som samfunnsmedisin visjoner og virkelighet i 1980-årenes amerikanske skoleutvikling* 1990
* *Samfunnsfag på amerikansk et apropos til norsk fagplanutvikling karakteristika og utviklingstrekk ved social studies i USA, med hovedvekt på tendenser i 1970- og 80-årenes fagplandebatt* 1987 ISBN 82-519-0844-2 
* *Fra fag til emner- ungdomsskolens samfunnsfag i historisk perspektiv* 1987 ISBN 82-519-0843-4

## Eksterne lenker
* Ansatteside ved NTNU